3. ΝΟΜΟΣ 4533 της 10/14 Απρ. 1930 Περί τρόπου συνθέσεως Επιτροπής του Νόμ. 4413 «περί καταρτισμού πινάκων Μακεδονομάχων». Άρθρον μόνον Η δια του νόμου 4413 του 1929 καθοριζομένη Επιτροπή καταρτισμού πινάκων Μακεδονομάχων αποτελεσθήσεται εξ ενός εκ των εν ενεργεία, ανωτάτου αξιωματικού ως Προέδρου, τριών ανωτάτων ή ανωτέρων αξιωματικών εκ των εν ενεργεία, κατά προτίμησιν εκ των λαβόντων μέρος εις τους Μακεδονικούς αγώνας, τριών ανωτάτων ή ανωτέρων αξιωματικών, των εν αποστρατεία εκ των λαβόντων μέρος εις τους αυτούς αγώνας ή οπλαρχηγών του αγώνος τούτου ως μελών, ενός ανωτάτου ή ανωτέρου μαχίμου αξιωματικού του Π. Ναυτικού εν ενεργεία ή εν αποστρατεία εκ των συμμετασχόντων εις τους Μακεδονικούς αγώνας και δύο μελών της Εθνικής Οργανώσεως «Παύλος Μελάς». Εις τας διατάξεις του ως άνω τροποποιουμένου 4413 νόμου υπάγονται και οι αρχηγοί, υπαρχηγοί και οπλαρχηγοί, οίτινες έλαβον μέρος εις τους Εθνικούς αγώνας 1912 και 1913 εν Μακεδονία και Ηπείρω, εις τον Βορειηπειρωτικόν αγώνα και εις τον της απελευθερώσεως της Σάμου τοιούτον. Ο Υπουργός των Στρατιωτικών δια διαταγής του ορίζει προθεσμίαν υποβολής επίσημων και λοιπών δικαιολογητικών των ανηκόντων εις τας ως άνω κατηγορίας ως και την Επιτροπήν. 